Up-222/97
Natisni
Opravilna št.:
Up-222/97
Datum odločitve:
24. 11. 1998
ECLI:
ECLI:SI:USRS:1998:Up.222.97
Akt:
Ustavna pritožba Z. L. zoper odločbo Zavoda za zdravstveno zavarovanje Slovenije št. 072-3794/4-97 z dne 29.5.1997
Izrek:
Ustavna pritožba Z. L. zoper odločbo Zavoda za zdravstveno zavarovanje Slovenije se zavrže.
Evidenčni stavek:
V skladu s tretjim odstavkom 160. člena Ustave in 51. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba zoper posamični akt lahko vloži šele, ko so izčrpana vsa pravna sredstva. Samo izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev. Tudi izjemno odločanje o ustavni pritožbi pred izčrpanjem rednih pravnih sredstev - v obravnavanem primeru torej pred izdajo pravnomočne sodbe v socialnem sporu - ni mogoče. Ker predpisani procesni pogoj ni izpolnjen, je moralo Ustavno sodišče ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za začetek postopka pred Ustavnim sodiščem na podlagi ustavne pritožbe.
Pravna podlaga:
Ustava, 160. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
1. 10. 1997
Vrsta odločitve:
sklep
Vrsta rešitve:
zavrženje
Dokument:
US19191
Up-222/97
24.11.1998
S K L E P
Ustavno sodišče je v postopku za preizkus ustavne pritožbe Z. L. iz K. na seji senata dne 24. novembra 1998
S k l e n i l o:
Ustavna pritožba Z. L. zoper odločbo Zavoda za zdravstveno zavarovanje Slovenije št. 072-3794/4-97 z dne 29.5.1997 se zavrže.
O b r a z l o ž i t e v
1. Pritožnik izpodbija v izreku navedeno odločbo Zavoda za zdravstveno zavarovanje Slovenije (v nadaljevanju: ZZZS), s katero je bila dokončno zavrnjena njegova zahteva za priznanje pravice do prevoza z reševalnim ali drugim vozilom v službo in nazaj. Pritožnik tudi v ustavni pritožbi vztraja pri stališču, da mu pravica do takega prevoza pripada na podlagi 5. točke 23. člena Zakona o zdravstvenem varstvu in zdravstvenem zavarovanju. Zatrjuje, da je zanj prevoz v službo in nazaj z javnim prevoznim sredstvom lahko škodljiv posebej zato, ker naj bi ga zdravniška komisija prisiljevala, da hodi na delo, čeprav ni sposoben priti do službe.
2. Pritožnik navaja, da je zoper dokončno odločbo vložil tožbo na Delovno in socialno sodišče. Tožba se vodi v zadevi št. Ps- 621/97 pred Delovnim in socialnim sodiščem v Ljubljani in niti na prvi stopnji še ni bila končana.
3. V skladu s tretjim odstavkom 160. člena Ustave in 51. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba zoper posamični akt lahko vloži šele, ko so izčrpana vsa pravna sredstva. Samo izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev. Tudi izjemno odločanje o ustavni pritožbi pred izčrpanjem rednih pravnih sredstev - v obravnavanem primeru torej pred izdajo pravnomočne sodbe v socialnem sporu - ni mogoče. Ker predpisani procesni pogoj ni izpolnjen, je moralo Ustavno sodišče ustavno pritožbo zavreči.
4. Senat ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica Milojka Modrijan ter sodnika dr. Janez Čebulj in Lojze Janko.
Predsednica senata:
Milojka Modrijan